Brasiilia reaal langes eile ajaloo madalaimale tasemele pärast seda kui keskpank ei võtnud ette mingit sammu valuuta langemise peatamiseks. Aasta algusega võrreldes on 1994. aastal loodud valuuta nõrgenenud dollari suhtes 19 protsenti. 55 valuutast, mille kurssi järlgib uudisteagentuur Reuters on reaalist kehvemini liikunud vaid kaks.
Euro kurss kerkis eile 0,8566 dollarini, mis teeb USD kursiks 18,27 krooni. Eesti Pank fikseeris eilseks dollari ametlikuks kursiks 18,32 krooni. Euroopa ühisraha sai toetust USA kaubandusministeeriumi teadet, et jaemüük mais kerkis vaid 0,1 protsenti.
Haruldase väärismetalli pallaadiumi hinnaks fikseeriti eile Londonis 12 kuu madalaim 596,50 dollarit unts. Hinnalanguse põhjuseks on nõudluse langus, mis arvestades Nokia kasumihoiatust ning Ford Motorsi toodangu vähendamist, võib langeda veelgi.